
Jetëshkrimi:
Manjola Luku ka lindur më 25.12.1977 në Maminas,Shijak.
Ka përfunduar studimet në Universitetin e Mjekësisë, Tiranë, ku është diplomuar në Mjekësi të Përgjithshme (1996–2002) dhe më pas në Farmaci (2002–2007) po në të njëjtin universitet.

Në periudhën 2008-2025 znj. Luku ka ushtruar profesionin si farmaciste e liçencuar dhe drejtuese teknike pranë farmacisë “Luku”. Gjithashtu, znj. Luku është e njohur për përkushtimin dhe për angazhimin aktiv në jetën publike dhe politike në qarkun e Durrësit.

Ajo ka ndërtuar një karrierë të gjatë dhe të suksesshme falë përvojës profesionale, etikës në punë dhe kontributit të vazhdueshëm në shërbim të komunitetit lokal.
Në vitin 2021, kandidoi për deputete në zgjedhjet parlamentare, si përfaqësuese e Partisë Demokratike të Shqipërisë, duke fituar mbështetje të gjerë qytetare.
Në vitin 2023, u zgjodh anëtare e Këshillit Bashkiak të Durrësit, ku mbajti edhe detyrën e Kryetares së Komisionit të Mbrojtjes Civile, Sigurisë Publike, Emergjencave Civile dhe Shëndetësisë.

Në vitin 2025, ajo u zgjodh deputete e Kuvendit të Shqipërisë, përfaqësuese e qarkut Durrës.
Znj. Manjola Luku është e martuar dhe nënë e tre fëmijëve Stivi, Steisi,Sigri si edhe gjyshe e një nipi të vogël Krid.

